Deg usefru aneḍru ur d-yelḥi ara s yiwet n tsiwelt imi yeḍra-d ubeddel deg uneḍru meḥsub yessezwar-it, d ayen ara d-naf deg umedya n usefru ara d-nefk, imi amedyaz akken ad yessishel tameɣrut n usefru-is yegga-as asemyezwer i uneḍru. Maca ayagi d ayen ur yettbddilen lmeεna i teḥkayt. Yenna-d Itri yuɣal am mmi-s n Bisbisa d netta i s-d-iqedcen ama si tama n texsi neɣ azdam n yisɣaren d lqeḍyan, d umεin d uḥric. Yessezwar-d yenna-d qbel belli yeḥrec acku tiḥerci-is i yekseb leḥmala n wat taddart, imi ar tazwara llan ur t-ḥemmlen ara acku ur t-ssinen ara; sakin yenna-d belli yesɛa zzher imi myeḥmalen am tyemmat d mmi-s.